section_heading: Životopis
paragraph_text: Martin de Porres rođen je u Limi 9. prosinca 1579. godine. Otac mu je bio španjolski plemić, a majka pučanka podrijetlom iz Afrike. Djetinjstvo je proživio u siromaštvu. Kao petnaestgodišnjak ušao je u dominikanski samostan Svete Krunice u Limi. Dominikanci su ga primili najprije kao svoga trećoredca. Brinuo se za čistoću kuće i velikodušno prihvaćao najteže i najneugodnije poslove u samostanu.